《刘农伯过访静公适至谈论甚快别后有诗见寄依韵答和》
清代·劳乃宣

晓月犹悬玉一弯，蓬门无客昼常关。故人方喜骑驴到，邻叟俄逢弭策还。

世事共悲渊底日，乡心对语梦中山。何时双桨桑阴下，与子追随十亩閒。

作者简介：劳乃宣，字季瑄，一字玉初，号矩斋，又号韧叟，桐乡人。同治辛未进士，历官京师大学堂监督，署学部副大臣。